Shalom, sõbrad! Õnnistust teile Jeruusalemmast, Jeesuse nimel!
Täna räägin Jumalale meelepärasest palvest.
Loeme koos Markuse 11:24. "Seepärast ma ütlen teile:
Kõike, mida te iganes palves endale palute -
uskuge, et te olete saanud, ja see saabki teile!
Jeesus ütleb: uskuge, et olete juba saanud, mida palute,
siis saate selle.
Palvetades peame uskuma,
et saame seda, mida palume.
Ilma usuta palve on asjatu.
On huvitav lugeda, mis viis olukorrani,
kus Jeesus õpetas usust.
Jeesus needis viigipuu,
kust ei leitud vilju.
Markuse 11:20 -
"Ja varahommikul nägid nad mööda minnes
viigipuu juurteni ära kuivanud olevat.
Ja Peetrus, kes mäletas, ütles Jeesusele:
'Rabi, vaata, viigipuu, mille sa needsid, on ära kuivanud!”
Peetrus märkas seda.
Kuid mis juhtus enne seda? Markuse 11:12 - "Ja järgmisel päeval
Betaaniast lahkumisel tundis Jeesus nälga
ja kui ta kaugelt nägi lehis viigipuud, läks ta vaatama,
kas ehk midagi selle otsast on leida.
Ja kui ta puu juurde oli tulnud, ei leidnud ta muud kui lehti;
sest ei olnud viigimarjade aeg. Ja Jeesus ütles puule:
'Ärgu keegi enam iialgi söögu sinust vilja!'
Ja ta jüngrid kuulsid seda."
Miks on tähtis teada, et jüngrid kuulsid seda?
Kuna usk tuleb kuulmisest, ja kuulmine Jumala Sõnast.
Mida te kuulete?
Kui kuulete tõe ja usu sõna,
on tähtis palvetada täis usku sellesse,
et saame kõik, mida Jumalalt palume.
Kui palvetame kaheldes, ei saa me Jumalalt midagi.
Me ei saa süüdistada selles Jumalat.
Me ei pea ka ennast süüdistama, vaid ehk valeõpetust
ning valearusaama maailmast ja Piiblist.
Selles on midagi viltu.
Viigipuu lugu on huvitav.
Kas mäletate, kui esimene inimene tegi pattu,
tegi ta endale ja oma naisele viigipuu lehtedest riided?
Jeesus needis inimese enda õigsuse.
"Ärgu keegi enam iialgi söögu sinust vilja."
Jüngrid kuulsid seda.
Messia jüngrid ei vaja oma õigsust.
Meid on üks kord ja igaveseks õigeks tehtud,
mitte meie endi saavutuste, vaid Jeesuse ristitöö tõttu.
Kas mäletate, mis juhtus esimese inimesega?
Jumal tegi nahast riided nii talle kui ta naisele.
Jumal ise ohverdas looma nende pattude pärast.
Markuse 11:14 ütleb Jeesus -
"Ärgu keegi enam iialgi söögu sinust vilja."
Jüngrid ei vaja omaenda õigsuse vilja.
Kui mõistame, et õigsus tuleb Jumalalt,
võime Jumalale julgelt läheneda.
Vaatame uuesti Markuse 11:24. "Seepärast ma ütlen teile:
Kõike, mida te iganes palves endale palute -
uskuge, et te olete saanud, ja see saabki teile!
Mitte teie endi tegude või iseenda õigsuse pärast,
vaid Messia ohvri ja õiguse pärast,
sellepärast, mida Jeesus ristil meie jaoks saavutas.
Saatan tahab tekitada meile sellise tundeseisundi,
kus me ei keskendu vaimselt Jumala kuulmisele.
Usk asub vaimus,
kust see peab jõudma hinge.
Siis on õige usk võimalik.
Mida peaks hing tegema?
Kuningas Taavet räägib hingest Psalmis 42:6.
"Miks sa oled nii rõhutud, mu hing, ja nii rahutu mu sees?
Oota Jumalat,
sest ma tahan teda veel tänada ta palge abi eest!"
Taavet õhutab oma hinge ootama ja Jumalat ülistama.
Milline osa temast käsutab hinge?
See on vaim.
See kordub salmis 12.
Tähtsaid asju öeldakse Piiblis mitu korda.
"Miks sa oled nii rõhutud, mu hing, ja nii rahutu mu sees?
Oota Jumalat, sest ma tahan teda veel tänada,
oma abi ja oma Jumalat!"
Vaim peab seega käskima hingel Jumala Sõna kuulata.
Palves peavad vaim, hing ja ihu kooskõlas olema.
Nad peavad olema ühel meelel
selle suhtes, mida Jumal oma Sõnas ütleb.
Sõnas öeldakse, et oleme õiged, Jumal on ustav,
ja et keegi enam ei sööks omaenda õigsuse vilja.
Selliseid õpetusi tuleb kuulata.
Siis Jumal vastab meile
ning õnnistab meid oma Sõna ja Püha Vaimu kaudu.
Mida muud võime teha,
et vaimselt kasvaksime?
Efeslaste kiri ütleb, et kuna usk on vaimses sfääris,
peame kasvama vaimselt.
Paulus õpetab meile väga lihtsa asja.
Efeslaste 5:14-20 - "Seepärast on öeldud:
'Ärka üles, kes sa magad, ja tõuse üles surnuist,
siis särab sulle Kristus!'
Vaadake siis hoolega, kuidas te elate:
mitte nagu arutud, vaid nagu targad,
kasutades aega õigesti, sest päevad on kurjad.
Seepärast ärge olge rumalad,
vaid mõistke, mis on Issanda tahtmine.
Ja ärge joovastuge veinist, millest tuleb liiderlikkus,
vaid saage täis Vaimu, lauldes omavahel psalme,
hümne ja vaimulikke laule,
lauldes ja pilli mängides Issandale oma südames,
tänades alati Jumalat ja Isa,
meie Issanda Jeesuse Kristuse nimel."
Ta ütleb seega,
et vaimus kasvamiseks ja õige usu tugevdamiseks
peame ennekõike mõistma,
et oleme koos Messiaga tõusnud surnuist.
Messia ülestõusmine on meid õigeks teinud.
Elage nii nagu targad, mitte nagu rumalad.
Meil on elava Jumala tarkus. Kasutagem seda ära,
et õpiksime tundma Jumala tahet.
See juhtub, kui me ei joovastu veinist,
vaid täitume Püha Vaimuga.
Mõned usuvad, et täitume Vaimuga vaid korra elus,
kui Jumal meid oma Vaimuga ristib. See pole nii.
Täitume Vaimuga iga päev,
kui palvetame keeltes ja otsime Tema palet.
Kuidas Vaimuga täitutakse?
"... lauldes omavahel psalme, hümne ja vaimulikke laule ..."
Ehk lauldes nii keeltes kui oma emakeeles.
Lugedes, lauldes ja kuulutades psalme.
Lugedes ja lauldes ülistuslaule.
"... lauldes ja pilli mängides kogu oma südamega Issandale ..."
Ka tööd tehes võib südames kõlada
vaimulik laul Jumalale.
Näiteks:
"Kiitke Issandat, sest Tema on hea, Tema heldus kestab igavesti."
See on kaunis laul.
"...kiites alati Jumalat ja Isa kõige eest
meie Issanda Jeesuse Kristuse nimes ..."
Jumala ülistamine tähendab ühinemist Jumala tahtega.
Ta tahab, et elaksime iga päev kiites Teda.
Tema armu, ustavuse ja tegude eest.
Vennad-õed, see on Jumala tahe.
Kui teeme nii, palvetame süda täis usku.
Meil pole kahtlustki, et Jumal vastab.
Teame,
et palve ei ehitu tühjadele tegudele, auahnusele,
omaenda õigsusele ega millelegi muule
kui Jumala armastusele ja armule,
meis olevale Messia õigusele.
See põhineb Jumala tegudel ja ustavusel.
Seepärast tuleb palves uskuda, et saad, mida palud.
Kui ei usu, pole võimalik saada.
Markuse 4:25.
Jeesus ütleb seal midagi huvitavat.
"Sellele, kellel on, antakse juurde;
kuid sellelt, kellel pole, võetakse seegi, mis tal on."
Luuka evangeeliumis öeldakse: "... sellelt, kellel pole,
võetakse seegi, mida ta arvab endal olevat."
Kui palvetate, meenutage, et teil on pärand Jumalalt.
Jumala Sõna järgi oleme koos Jeesusega Jumala pärijad.
Jeesus ise ütleb:
"Kui te jääte minusse ja minu sõnad jäävad teisse,
siis paluge, mida iganes te tahate, ja te saate seda."
Kui me ei usu, et oleme Jumala pärijad Messias,
me ei saa seda, mis meil on.
Vaid see võib saada, kes teab, mis tal on.
See, kes teab seda kindlalt, mitte üksnes ei arva.
Kaheldes pole võimalik saada.
Kindel teadmine põhineb Pühakirjal,
Jumala Sõnal, Vanal ja Uuel Testamendil,
ning ristitööl.
Ärge unustage, et rist on meie elu kese.
Ristitöö on algus ja lõpp.
See on kõik, mis meil on. Ta ütles: "See on lõpetatud."
Sellele, kellel on, antakse juurde.
Selle salmi põhjal õpetatakse tihti andmise kohta.
See seostub siiski kõigi elualadega.
Kui tean, et mul on, ei palveta ma muretsedes.
Mu südames pole mure jälgegi. Räägin nagu laps oma isaga.
Mõtlen sellele, mis mul on, mitte sellele, mida mul pole.
Laps teab, et kõik, mis isal on, kuulub ka talle.
Seepärast võib laps paluda.
Seepärast ütles Jeesus: "Saage nagu lapsed."
Jumal on Isa, kes annab kõike oma armu ja armastuse pärast.
"Sest nõnda on Jumal maailma armastund,
et ta andis oma ainsa poja, et ükski, kes temasse usub,
ei läheks hukka, vaid tal oleks igavene elu."
Roomlaste 8:32 - "See, kes ei säästnud oma Poegagi.."
"... kuidas ta ei peaks siis andma kõike muudki koos temaga?"
"Ilmutuse puudusel muutub rahvas üleannetuks."
Kõik põhineb ilmutusel.
See, et me pole saanud, mida palusime,
ei johtu sellest, et Jumal poleks hea,
vaid sellest, et meil puudub ilmutus ristist ja Jumala laste pärandist.
Kõik algab ilmutusest. Ilmutus on otsustav asi.
Kust ilmutus tuleb?
Meele uuendamisest. Pühakirja lugemisest.
Tehes seda, mida lugesime Efeslaste 5,
lauldes kogu südamest vaimulikke laule Issandale,
palvetades keeltes ja täitudes Jumala armastusega,
tänades Jumalat kõige eest igal eluhetkel.
Siis kasvab ilmutus.
Usk tuleb kuulmisest ja kuulmine Jumala sõnast.
Siis võib läheneda Jumalale ilma kahtluste ja hirmudega.
Siis pole vaja toetuda oma tegudele ja iseenda õigsusele.
"Meie endi õigsus on kui määrdunud kaltsud."
Kujtutle, et su kõrval istub keegi,
kes ei käi duši all ega kasuta deodoranti.
On ebameelduv sellise kõrval istuda.
Samuti on Jumalal ebameeldiv,
kui läheneme Talle omaenda õigsusega.
"Nüüd saan seda, sest olen teinud seda ja teist."
Ei, uus leping põhineb sellel, mida Tema on teinud.
See ei tähenda siiski, et meil poleks mingit ülesannet,
vaid seda, et me ei tegutse selleks, et saaksime Jumalalt autasu.
Meie teod põhinevad tänul ja usul
ning Jumala armul ja õigsusel.
Meid pole vaja õpetada pattu mitte tegema,
kuna teame, et Jeesus maksis selle eest kallist hinda,
et meie saaksime õigeks.
Seepärast elame õigelt. Täna räägin siiski palvest.
Kui teate, et teil on kõik see, mida Jeesus ütles,
saate, mida palute.
Muidu pole mõtet paludagi.
Meenutan teile veel sedagi,
et oleme saanud kõik.
Jumala armu ja armastuse, ning Messia õigsuse tõttu.
Me ei saa kuulata kaht eri allikat.
Üks ütleb, et meil on, ja teine, et meil pole.
See takistab vaimset kasvu. Seepärast peab meel uuenema.
Hinge alla käivad meel, tahtmine, aistingud ja tunded.
Peame uuendama oma meele Jumala Sõnaga.
Palvetamine on vaimne.
Hing peab olema uuendatud Jeesuse Pühakirja kaudu.
Markuse 4:24 -
"Ja ta ütles neile: 'Vaadake, kuidas te kuulate ...'"
Usk tuleb kuulmisest ja kuulmine Jumala Sõnast.
Mida te kuulate? Mis on teie allikas? Kes seda ütles?
Kui usk on vale, on allikas vale.
Usk rikneb,
kui meelt Pühakirjaga ei uuendata.
Kõik on võimalik sellele, kes usub, kuna kõik on võimalik Jumalale.
Järgmiseks 1. Johannese 5:13-15.
Tänu Jumalale selle õpetuse eest.
Usun, et Jumal õnnistab teid selle õpetuse kaudu.
1. Johannese 5:13-15 räägib,
millisele palvele Jumal vastab.
"Seda ma olen teile kirjutanud, et te usuksite Jumala Poja nimesse."
Kas usute Jumala Poja nimesse? Mis Ta nimi on? Jeesus.
"...et te teaksite, et teil on igavene elu."
Kui usute Jumala Poega, on teil igavene elu.
Te ei sure niisama lihtsalt ära.
Maapealse elu järel tuleb igavene elu.
Teil on tulevik ja lootus.
1. Johannese 5:14: "Ja see on see usk, mis meil on temasse,
et kui me midagi palume tema tahtmist mööda,
siis ta kuuleb meid. Ja kui me teame, et ta kuuleb meid,
mida iganes me palume, siis ka teame,
et meil on käes kõik see, mida oleme talt palunud."
See on juba teine kirjakoht,
mille järgi saame kõik, mida palume.
Jumal vastab meile. Ta tahab anda.
See on õige, tõeline ja tähtis sõna meile:
"...kui me midagi palume tema tahtmist mööda ..."
Kuidas me teame, mis on Jumala tahe?
Vaatame Roomlaste 12. peatükki.
Pühakiri selgitab end ise.
Selle pärast pole vaja pead murda.
Piibel on väga loogiline, eriti Roomlaste kiri.
See on teoloogiline raamat, mis on täis usku, mõistmist
ja ilmutust Jumala Pojast, Messias Jeesusest.
Roomlaste 12. ptk räägib Jumala tahtest.
Saame, mida palume Jumala tahte järgi.
Room. 12:1 -
"Niisiis vennad, ma anun teid Jumala halastuse pärast
andma oma ihusid
elavaks, pühaks, Jumala meelepäraseks ohvriks;
see on teie mõistlik jumalateenistus.
Mõnedes tõlgetes öeldakse 'südame jumalateenistus'.
Süda tähendab vaimu, ehk tegemist on vaimse teenistusega.
Roomlaste 12:2 - "Ärge muganduge selle maailmaga,
vaid saage teiseks oma meele uuendamise teel ..."
Siin mainitakse niisiis ihu, südant ja hinge.
"... saage teiseks oma meele uuendamise teel,
et võiksite läbi katsuda, mis on Jumala hea,
meelepärane ja täiuslik tahe."
Kui tahate tunda Jumala tahet, peate mõistma,
et teie ihu ei kuulu teile, vaid Messiale.
Ta vabastas vaimu, hinge ja ihu käsu needusest.
Ta lunastas meie vaimu, hinge ja ihu kalli hinnaga.
Ta maksis selle eest oma verega.
Andke siis oma ihu Talle elavaks,
Jumalale meelepäraseks ohvriks.
Teenige Teda vaimus, teades,
et Jumal tegi Messias Jeesuses kõik.
Uuendage oma meeled Pühakirja kaudu.
Siis ei sega hing palves vaimu,
kui Jumalalt midagi palute.
Loeme uuesti Markuse 11:24 -
"Seepärast ma ütlen teile:
kõik, mida te palute ja anute, uskuge, et te olete selle saanud,
ja see saab teile."
Loodan, et see õpetus jõudis sügavale teie südamesse,
ja kannab 100-kordselt vilja.
Jumal õnnistagu teid Messias Jeesuse nimel!
Kui vajad tervenemist,
saatku Jumal oma sõna ja tervendagu sind.
Kuulutan täielikku paranemist ja meie Issanda Jeesuse võitu.
Aitäh vaatamast! Kirjutage meile.
Võtke ühendust! Teeme seda teie jaoks.
Shalom Jeruusalemmast!!
Tõlge: Monika Jaaguri